2001/260/EY: Komission päätös, tehty 21 päivänä maaliskuuta 2001, direktiivin 96/48/EY liitteessä II olevassa 3 kohdassa ERTMS:n ominaisuuksiksi nimitetyistä Euroopan laajuisen suurten nopeuksien rautatiejärjestelmän ohjaus- ja hallinta- sekä merkinanto-osajärjestelmän perusparametreista (ETA:n kannalta merkityksellinen teksti) (tiedoksiannettu numerolla K(2001) 746)



Virallinen lehti nro L 093 , 03/04/2001 s. 0053 - 0056



Komission päätös, tehty 21 päivänä maaliskuuta 2001, direktiivin 96/48/EY liitteessä II olevassa 3 kohdassa ERTMS:n ominaisuuksiksi nimitetyistä Euroopan laajuisen suurten nopeuksien rautatiejärjestelmän ohjaus- ja hallinta- sekä merkinanto-osajärjestelmän perusparametreista (tiedoksiannettu numerolla K(2001) 746) (ETA:n kannalta merkityksellinen teksti) (2001/260/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan laajuisen suurten nopeuksien rautatiejärjestelmän yhteentoimivuudesta 23 päivänä heinäkuuta 1996 annetun neuvoston direktiivin N:o 96/48/EY(1) ja erityisesti sen 6 artiklan 1 kohdan, sekä katsoo seuraavaa: (1) Yhteentoimivuuden teknisten eritelmien (YTE) laatimisen ensimmäisessä vaiheessa määritellään direktiivin 96/48/EY 5 artiklan 3 kohdan b alakohdassa tarkoitetut perusparametrit. (2) Direktiivillä 96/48/EY perustettu komitea on nimennyt Euroopan rautatiejärjestelmien yhteentoimivuuden liiton (AEIF) mainitun direktiivin 2 artiklan h alakohdassa tarkoitetuksi yhteiseksi edustuselimeksi. (3) AEIF on laatinut luonnoksen tekstiksi, jossa vahvistetaan määritelmät direktiivin N:o 96/48/EY liitteessä II olevassa 3 kohdassa ERTMS:n(2) ominaisuuksiksi nimitetyille ohjaus- ja hallinta- sekä merkinanto-osajärjestelmän perusparametreille ja jossa tehdään niitä koskevat ehdotukset. (4) Tämän päätöksen ensimmäisenä tavoitteena on ohjata teknisiä valintoja, joita päätöksen täytäntöönpanopäivän jälkeen käyttöön otettaviin infrastruktuureihin ja liikkuvaan kalustoon liittyvistä suunnittelu-, rakennus- ja parannustöistä sekä niiden käytöstä vastaavat viranomaiset tekevät ja jotka vaikuttavat direktiivissä 96/48/EY tarkoitetun rautatiejärjestelmän toimintaan. (5) Tämän päätöksen toisena tavoitteena on vahvistaa yhteinen perusta YTE:iden laatimiselle. Kyseiset parametrit on silti vahvistettava vastaavissa yhteentoimivuutta koskevissa teknisissä eritelmissä, jotka hyväksytään direktiivin 6 artiklan 1 kohdan mukaisesti. Parametrit voidaan myös saattaa ajan tasalle mainitun direktiivin 6 artiklan 1 kohdassa tarkoitetun teknisten eritelmien tarkistuksen yhteydessä. (6) Tämän päätöksen määräykset ovat direktiivillä 96/48/EY perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Direktiivin 96/48/EY liitteessä II olevassa 3 kohdassa ERTMS:n ominaisuuksiksi nimitetyt Euroopan laajuisen suurten nopeuksien rautatiejärjestelmän ohjaus- ja hallinta- sekä merkinanto-osajärjestelmän perusparametreja koskevat määritelmät ja vaatimukset ovat tämän päätöksen liitteessä. 2 artikla Tämä päätös on osoitettu kaikille jäsenvaltioille. Tehty Brysselissä 21 päivänä maaliskuuta 2001. Komission puolesta Loyola De Palacio Varapuheenjohtaja (1) EYVL L 235, 17.9.1996, s. 6. (2) Eurooppalainen rautatieliikenteen hallintajärjestelmä (European Rail Traffic Management System). LIITE ERTMS:N OMINAISUUDET 1 PARAMETRIN KUVAUS Yhdistetty ohjaus- ja hallinta- sekä merkinanto-osajärjestelmä (ERTMS, eurooppalainen rautaliikenteen hallintajärjestelmä) muodostuu kahdesta osasta: - itse ohjaus- ja hallinta- sekä merkinanto-osa (ERTMS/ETCS, eurooppalainen rautaliikenteen hallintajärjestelmä / eurooppalainen liikenteenvalvontajärjestelmä), joka kattaa sekä liikkuvan kaluston osajärjestelmät että ratalaitteiden osajärjestelmät, - radio-televiestinäosa (ERTMS/GSM-R, raidesovellusten GSM), joka pohjautuu julkisen GSM-järjestelmän standardeihin ja kattaa myös ratalaitteet ja liikkuvassa kalustossa olevat laitteet; GSM-R perustuu ETSI:n (Euroopan telealan standardointilaitos) GSM-standardin vaiheeseen 2+, mukaan lukien GPRS (pakettikytkentäinen langaton tiedonsiirtotekniikka), ja sitä täydentävät rautateiden omat sovellukset. 2 NOUDATETTAVAT VAATIMUKSET 2.1 ERTMS/ETCS Ohjaus- ja hallintajärjestelmä sekä merkinanto-osajärjestelmä perustuvat seuraavassa jäljempänä mainittuihin eritelmiin(1). Eritelmiä tarkistetaan tarvittaessa ERTMS-ohjelman yleissuunnitelman (Master Plan) pilottikokeiden jälkeen. Tällaisen tarkistuksen valmistelee AEIF erityisen tarkistusmenettelyn (Change Control procedure) mukaisesti, minkä jälkeen tarkistus saatetaan komiteakäsittelyyn direktiivin 96/48/EY 6 artiklan mukaisesti. >TAULUKON PAIKKA> 2.2 ERTMS/GSM-R Maatoimintojen ja junien välisen viestintäjärjestelmän on oltava seuraavassa luettelossa esitettyjen eritelmien mukainen. Eritelmiä tarkistetaan tarvittaessa ERMTS-ohjelman yleissuunnitelman (Master Plan) pilottikokeiden jälkeen. Tällaisen tarkistuksen valmistelee AEIF erityisen tarkistusmenettelyn (Change Control procedure) mukaisesti, minkä jälkeen tarkistus saatetaan komiteakäsittelyyn direktiivin 96/48/EY 6 artiklan mukaisesti. >TAULUKON PAIKKA> 3 LYHENNELUETTELO >TAULUKON PAIKKA> (1) Eritelmät ovat saatavana Internet-osoitteesta http://forum.europa.eu.int tai pyynnöstä Euroopan komissiosta.